
1. VISPĀRĪGĀ INFORMĀCIJA
1.1. Iepirkuma nosaukums, iepirkuma identifikācijas numurs: “Pētījumi par apmeklētāju apmierinātību ar SIA “Rīgas meži” apsaimniekotajiem dārziem, parkiem un Mežaparku, kā arī Rīgas un Pierīgas mežiem”, ID Nr. SIA RM 2026/54 (turpmāk - Iepirkums).
1.2. Pasūtītājs: SIA “Rīgas meži”, reģistrācijas Nr. 40003982628, O. Vācieša iela 6, k-1, Rīga, LV-1004, Latvija, e-pasts: iepirkumi@rigasmezi.lv.
1.3. Iepirkuma komisija: visus ar Iepirkuma norisi saistītos jautājumus risina iepirkuma komisija, kas izveidota ar SIA “Rīgas meži” valdes priekšsēdētājas 02.04.2026. rīkojumu Nr. RD-26-24 (turpmāk – Komisija).
1.4. Iepirkuma priekšmets: Pētījumi par apmeklētāju apmierinātību ar SIA “Rīgas meži” apsaimniekotajiem dārziem, parkiem un Mežaparku, kā arī Rīgas un Pierīgas mežiem.
1.5. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.6. Piegādātājs: fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi tirgū veic pakalpojumus.
1.7. Pakalpojuma izpildes termiņš: atbilstoši tehniskajā specifikācijā paredzētajam, bet ne ilgāk kā 10 (desmit) nedēļas no līguma spēkā stāšanās dienas.
1.8. Piegādātājs iesniedz piedāvājumu par pilnu iepirkuma priekšmeta apjomu, to nedalot sīkāk.
1.9. PIL - Publisko iepirkumu likums redakcijā, kas spēkā iepirkuma uzsākšanas brīdī.
1.10. Sankciju likums - Starptautisko un Latvijas Republikas nacionālo sankciju likums redakcijā uz Iepirkuma izsludināšanas dienu.
1.11. CPV kods: 79315000-5 (sociālo pētījumu pakalpojumi).
1.12. Komisijas kontaktpersona organizatoriskos jautājumos: Krista Ķīse, tālr.Nr.+371 27851845, e-pasts: iepirkumi@rigasmezi.lv. Kontaktpersona konsultācijas par tehnisko specifikāciju nesniedz, ja ir jautājumi saistībā ar iepirkuma tehniskās specifikācijas nosacījumiem, Nolikuma 2.4. punktā noteiktā kārtībā lūgums sazināties ar iepirkuma komisiju.
1.13. Piedāvājuma nodrošinājums: netiek piemērots.
2. IEPIRKUMA NOLIKUMS
2.1. Iepirkums tiek rīkots, ievērojot PIL 9. pantā noteikto kārtību un citu publisko iepirkumu regulējošo normatīvo aktu prasības.
2.2. Nolikums ir brīvi un tieši elektroniski pieejams EIS sistēmas e-konkursu apakšsistēmā. EIS sistēmas e-konkursu apakšsistēma ir uzskatāma par Pasūtītāja pircēja profilu PIL izpratnē un tajā tiek publicēta visa normatīvajos aktos noteiktā informācija Iepirkuma ietvaros.
2.3. Informācijas apmaiņa starp Pasūtītāju un ieinteresētajiem Piegādātājiem notiek pa pastu vai elektroniski, izmantojot ieinteresētā Piegādātāja norādīto elektroniskā pasta adresi vai EIS sistēmā. Pretendents nodrošina Pasūtītāja nosūtītu elektronisku dokumentu saņemšanu uz pieteikumā (Nolikuma 1. pielikums) un EIS sistēmā norādīto elektroniskā pasta adresi.
2.4. Papildus informāciju ieinteresētais Piegādātājs pieprasa, nosūtot jautājumu Pasūtītājam pa pastu vai iesniedzot personīgi Pasūtītāja birojā O. Vācieša iela 6, k-1, Rīgā, vai nosūtot elektroniski (uz e-pasta adresi vai jautājumu uzdodot EIS sistēmā).
2.5. Ja ieinteresētais Piegādātājs ir laikus pieprasījis papildu informāciju par Nolikumā iekļautajām prasībām, Komisija to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām, nosūta atbildi ieinteresētajam Piegādātājam un ievieto atbildi EIS sistēmā pie Iepirkuma sākotnējas publikācijas.
2.6. Papildu informācija par Nolikumu pieprasāma tikai Nolikumā noteiktajā kārtībā un termiņā.
3. PIEDĀVĀJUMU IESNIEGŠANAS UN NOFORMĒŠANAS KĀRTĪBA UN PIEDĀVĀJUMU ATVĒRŠANA
3.1. Piedāvājumi iesniedzami EIS sistēmā, izmantojot EIS sistēmas piedāvātos rīkus, aizpildot EIS sistēmas Iepirkuma sadaļā ievietotās formas un ievadlaukus, kā arī augšupielādējot Nolikumā noteiktos dokumentus.
3.2. Piedāvājumi iesniedzami sākot ar dienu, kad paziņojums par līgumu ir publicēts Iepirkumu uzraudzības biroja mājas lapā www.iub.gov.lv, precīzs iesniegšanas datums un laiks ir norādīts EIS un Iepirkumu uzraudzības biroja Publikāciju vadības sistēmas paziņojumā par līgumu.
3.3. Piedāvājuma iesniegšana ir piegādātāja brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par Piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
3.4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietoti EIS e-konkursu apakšsistēmās Konkursa sadaļā), ietvertos nosacījumus.
3.5. Sagatavojot piedāvājumu, visus piedāvājuma dokumentus paraksta Pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments).
3.6. Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto parakstu vai drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
3.7. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā. Tehniskais piedāvājums un finanšu piedāvājums jāaizpilda atsevišķā elektroniskā dokumentā ar Microsoft Office 2010 vai līdzvērtīgā (vai jaunākas programmatūras versijas) rīkiem lasāmā formātā.
3.8. Piedāvājums jāsagatavo tā, lai nekādā veidā netiktu apdraudēta EIS e-konkursa apakšistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no Iepirkuma šajā punktā minētajiem riskiem, tas netiek izskatīts.
3.9. Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu par Iepirkuma priekšmetu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājuma iesniegšanas termiņa beigām Pretendents nevar grozīt savu piedāvājumu.
3.10. Piedāvājuma atsaukšanai ir bezierunu raksturs un tā izslēdz Pretendentu no tālākās līdzdalības Iepirkumā.
3.11. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību.
3.12. Ārpus EIS sistēmas iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
3.13. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem Iepirkuma dokumentos vai par piedāvājumu iesniegšanas termiņa pagarināšanu PIL 35. panta trešās daļas izpratnē.
3.14. Pretendents piedāvājumu izstrādā un iesniedz elektroniski EIS e-konkursu apakšsistēmā šī Konkursa sadaļā, ievērojot šādus noteikumus:
3.14.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
3.14.2. piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno Pretendenta apliecināts tulkojums latviešu valodā saskaņā ar Valsts valodas likuma 10. panta trešo daļu un Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”;
3.14.3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
3.14.4. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas;
3.14.5. piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”;
3.14.6. piedāvājumu elektroniski paraksta Pretendenta pārstāvēt tiesīgais vai pilnvarotais pārstāvis, pēdējā gadījumā pievienojot pilnvaru Pretendenta atlases dokumentu daļā pilnvarā precīzi jānorāda pilnvarotajam pārstāvim tiesību un saistību apjoms.
3.14.7. ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildību sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēt tiesīgais vai pilnvarotais pārstāvis;
3.14.8. dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot Nolikuma 3.14.7. punktā noteikto.
3.15. Piedāvājumu atvēršanas sanāksme
3.15.1. Piedāvājumu atvēršana tiek uzsākta ne ātrāk kā 4 (četras) stundas pēc paziņojumā par līgumu norādītā piedāvājumu iesniegšanas laika beigām, EIS Pasūtītāja pircēja profilā;
3.15.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā; 
3.15.3. Pēc atvēršanas sanāksmes beigām EIS Pasūtītāja pircēja profilā Pretendentiem būs pieejams no sistēmas ģenerēts saņemto finanšu piedāvājumu apkopojums, norādot informāciju par Pretendentu, piedāvājuma iesniegšanas datumu un laiku un Pretendenta piedāvāto cenu vai izmaksām.
4. PRASĪBAS ATTIECĪBĀ UZ PRETENDENTU, PRETENDENTA KVALIFIKĀCIJU, TEHNISKĀ UN FINANŠU PIEDĀVĀJUMA PRASĪBAS UN IESNIEDZAMIE DOKUMENTI
Kvalifikācijas prasības (visas Pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā Konkursa sadaļā):
	PRASĪBAS ATTIECĪBĀ UZ PRETENDENTU, PRETENDENTA KVALIFIKĀCIJU UN IESNIEDZAMIE DOKUMENTI


	4.1. Pretendents piekrīt dalībai iepirkumā atbilstoši Nolikuma prasībām, ko apliecina Pretendenta parakstīts pieteikums dalībai iepirkumā.
Ārvalstīs reģistrētam Pretendentam ir jāiesniedz komersanta amatpersonu saraksts, Nolikuma 1. pielikumā norādot Pretendentu vai personu, kura ir Pretendenta valdes vai padomes loceklis vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām Pretendents balstās savas kvalifikācijas apliecināšanai un apakšuzņēmēja amatpersonām.
	4.1.1. Pretendents iesniedz aizpildītu un parakstītu Nolikuma 1. pielikumā pievienoto pieteikumu.

	4.2. Pretendents ir reģistrēts atbilstoši Pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasības attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	4.2.1. Par Latvijas Republikā reģistrētu Pretendentu Komisija pārliecinās LR Uzņēmumu reģistra datubāzē.
4.2.2. Ārvalstī reģistrēts Pretendents iesniedz attiecīgās valsts kompetentās institūcijas izsniegtu dokumentu, kas apliecina, ka Pretendents ir reģistrēts atbilstoši tā reģistrācijas valsts normatīvo aktu prasībām, kā arī komersanta amatpersonu sarakstu saskaņā ar Nolikuma 4.1. punkta prasībām. Šāda veida dokuments nevar būt vecāks par sešiem mēnešiem, izņemot, ja izziņas vai dokumenta izdevējs nav norādījis citu tā derīguma termiņu.

	4.3. Pretendenta piedāvājumu parakstījusi persona, kurai ir publiski reģistrētas pārstāvības tiesības, vai Pretendenta pilnvarotā persona.
	4.3.1. Par Latvijas Republikā reģistrēta Pretendenta pārstāvja pārstāvības tiesībām, Komisija pārliecinās LR Uzņēmumu reģistra datubāzē.
4.3.2. Par ārvalstī reģistrēta Pretendenta pārstāvja pārstāvības tiesībām, Pretendents iesniedz attiecīgās valsts kompetentās institūcijas izsniegtu dokumentu, kas apliecina pārstāvja pārstāvības tiesības un to apjomu.
4.3.3. Ja piedāvājumu parakstījusi Pretendenta pilnvarotā persona uz pilnvaras pamata, Pretendents iesniedz pilnvaru, kas apliecina pilnvarotās personas tiesības pārstāvēt Pretendentu.

	4.4. Pretendenta pieredze: Pretendentam iepriekšējo 3 (trīs) gadu (2023., 2024., 2025. gadā un 2026. gada periodā līdz piedāvājuma iesniegšanas brīdim) laikā vai īsākā periodā, ņemot vērā Pretendenta dibināšanas vai darbības uzsākšanas laiku, ir pieredze vismaz 2 (divu) līdzvērtīgu* pakalpojumu līgumu izpildē, kuru ietvaros veikta tiešsaistes aptauja un sagatavoti analītiski ziņojumi.
*Par līdzvērtīgu pakalpojumu tiek uzskatīti kvantitatīvi sabiedriskās domas, klientu/apmeklētāju apmierinātības, pakalpojumu kvalitātes vai teritoriju/vides izmantošanas pētījumi.
Pretendenti, kas dibināti vēlāk, uzrāda atbilstošo pieredzi par nostrādāto laiku.
Ja piedāvājumu iesniedz piegādātāju apvienība, šī prasība attiecināma uz piegādātāju apvienības kopējo pieredzi.
Ja Pretendents balstās uz citu personu iespējām, tad Pretendentam un personām, uz kura iespējām Pretendents balstās, kopā vai atsevišķi jāatbilst šajā punktā noteiktajai prasībai.
	4.4.1. Pretendents iesniedz: Pieredzes aprakstu, kas apliecina Pretendenta atbilstību izvirzītajām prasībām (Nolikuma 2. pielikums);
Ja pieredzes līgumos norādīto pētījumu dati vai analītiskie slēdzieni ir publiskoti, pieredzes apliecinājumā norāda precīzu interneta saiti uz publikāciju.
Komisija ir tiesīga pati pieprasīt informāciju no norādītā pieredzes aprakstā pakalpojuma pasūtītāja.
*Šos dokumentus var nepievienot, ja pakalpojums vajadzīgajā apjomā sniegts SIA “Rīgas meži”.
Pieredzes līgumi, par kuriem Komisijai nav objektīvas iespējas pārliecināties par līguma izpildes kvalitāti, tiek uzskatīti par Nolikuma prasībām neatbilstošiem un netiek ņemti vērā, izvērtējot Pretendenta pieredzes atbilstību Nolikumā izvirzītajām Pretendentu kvalifikācijas prasībām.

	4.5. Pretendentam līguma izpildē jānodrošina šādi kvalificēti speciālisti, no kuriem vismaz viens ir organizācijas European Society for Opinion and Market Research (turpmāk tekstā – ESOMAR) vai līdzvērtīgas organizācijas dalībnieks:
4.5.1. Projektu vadītājs, kuram ir:
4.5.1.1. augstākā izglītība sociālajās zinātnēs, ekonomikā, vadībzinātnēs vai statistikā;
4.5.1.2.  vismaz 3 (trīs) gadu pieredze socioloģisku, sabiedriskās domas vai citu kvantitatīvu pētījumu projektu vadībā;
4.5.1.3. pēdējo 5 (piecu) gadu laikā ir vadījis vismaz 3* (trīs) kvantitatīvus socioloģiskus vai sabiedriskās domas pētījumus, kuru ietvaros organizēta datu ievākšana, datu kvalitātes kontrole, analīze un rezultātu prezentēšana;
4.5.2. Datu analīzes speciālists, kuram ir:
4.5.2.1. augstākā izglītība socioloģijā, statistikā, datu analītikā vai ekonomikā;
4.5.2.2. vismaz 3 (trīs) gadu pieredze kvantitatīvu socioloģisku vai sabiedriskās domas pētījumu datu apstrādē un analīzē, pētījumu rezultātu interpretēšanā un analītisku ziņojumu sagatavošanā;
4.5.2.3. pēdējo 5 (piecu) gadu laikā ir piedalījies vismaz 3 (trīs) kvantitatīvu pētījumu īstenošanā kā analītiķis.
*Ja Pretendenta kāds no speciālistiem iesniedz vairāk kā 3 (trīs) Nolikuma 4.5.1.3. vai 4.5.2.3. punktā norādītajām pieredzēm, par to tiek piešķirti punkti (vērtēšanas kritērijs C).
	4.5.3. Pretendents iesniedz:
4.5.3.1. pakalpojuma sniegšanā iesaistīto speciālistu sarakstu atbilstoši Nolikuma 3. pielikumā pievienotajai veidnei;
4.5.3.2. spēkā esošas ESOMAR dalībnieka apliecības kopija vismaz vienam no speciālistiem;
4.5.3.3. Speciālista pieredzes aprakstu un apliecinājumu par gatavību piedalīties iepirkuma procedūras rezultātā noslēgtā Iepirkuma līguma izpildē saskaņā ar Nolikuma 4. pielikumā pievienoto veidni;
4.5.3.4. Dokumentus vai citus pierādījumus, kas apliecina speciālista dalību pieredzes aprakstā norādītajos projektos, piemēram, klienta vai pasūtītāja atsauksmes, Pretendenta vai darba devēja apliecinājums, projekta komandas apraksts, projekta dokumentācijas izraksti vai citi līdzvērtīgi pierādījumi ar kuru palīdzību iepirkuma komisija var pārliecināties par atbilstību prasībai;
4.5.3.5. Izglītības dokumenta kopiju;
Piesaistīto ārvalstu speciālistu izglītībai, uz Pretendentu piedāvājumu iesniegšanas dienu, ir jāatbilst attiecīgās valsts normatīvo aktu prasībām.
Šos dokumentus var nepievienot, ja pakalpojums vajadzīgajā apjomā sniegts SIA “Rīgas meži”.

	4.6. Apakšuzņēmēju piesaistes nosacījumi*:
Pretendentam savā piedāvājumā ir jānorāda visus tos apakšuzņēmējus[footnoteRef:1], kuru sniegto pakalpojumu vērtība ir EUR 10 000,00 (desmit tūkstoši euro, 00 centi), vai lielāka, un katram šādam apakšuzņēmējam izpildei nododamo pakalpojumu daļu. [1: Apakšuzņēmējs — Pretendenta nolīgta persona vai savukārt tās nolīgta persona, kura sniedz pakalpojumus Līguma ietvaros.] 

Apakšuzņēmēja sniegto pakalpojumu kopējo vērtību noteic, ņemot vērā apakšuzņēmēja un tā saistīto uzņēmumu sniegto pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

*Ja pretendents piesaista apakšuzņēmējus respondentu panelim, datu apstrādei vai aptaujas platformai, to loma un atbildība jānorāda tehniskajā piedāvājumā.
	4.6.1. Lai apliecinātu Nolikuma 4.6. punkta prasības izpildi, Pretendents aizpilda Nolikuma 1. pielikuma attiecīgo sadaļu un Nolikuma 5. pielikumu.
Pēc līguma slēgšanas tiesību piešķiršanas un ne vēlāk kā uzsākot līguma izpildi, Pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojuma sniegšanā.

	4.7. Ja piedāvājumu iesniedz piegādātāju apvienība, piedāvājuma dokumentus paraksta atbilstoši šo piegādātāju savstarpējās vienošanās noteikumiem.
Piegādātāju apvienībai 15 (piecpadsmit) darba dienu laikā no dienas, kad saskaņā ar PIL Pasūtītājs ir tiesīgs slēgt iepirkuma līgumu, pēc savas izvēles jāizveido pilnsabiedrība vai jānoslēdz sabiedrības līgums, vienojoties par apvienības dalībnieku atbildības sadalījumu.
	4.7.1. Pretendents Nolikuma 1. pielikuma attiecīgajā sadaļā norāda piegādātāju apvienības dalībniekus.
4.7.2. Ja piedāvājuma dokumentus iesniedz piegādātāju apvienība, papildus pieteikumam jāpievieno šo personu starpā noslēgta vienošanās, kas satur:
a) piegādātāju apvienības dibināšanas mērķi un vienošanās darbības termiņu;
b) katra piegādātāju apvienības dalībnieka paredzamo līguma daļu, tiesības un pienākumus;
c) apliecinājumu, ka visi piegādātāju apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par līguma izpildi, ir solidāri atbildīgi par līguma izpildi gadījumā, ja Pretendentam tiks piešķirtas līguma slēgšanas tiesības, norādot katra dalībnieka līguma darbu daļu;
d) informācija par piegādātāju apvienības vadošo dalībnieku;
e) pilnvarojumu dalībniekam, kurš tiesīgs rīkoties visu piegādātāju apvienības dalībnieku vārdā.

	4.8. Pretendents, iesniedzot piedāvājumu, var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Pretendents, iesniedzot piedāvājumu, var balstīties uz citu personu tehniskām un profesionālām iespējām, ja tas ir nepieciešams konkrētā līguma izpildei.
	4.8.1. Pretendents Nolikuma 1. pielikuma attiecīgajā sadaļā norāda personas, uz kuru iespējām Pretendents balstās.
4.8.2. Pretendents iesniedz personas, uz kuras tehniskām un profesionālām iespējām tas balstās, apliecinājumu vai vienošanos ar Pretendentu par nepieciešamo resursu nodošanu Pretendenta rīcībā (Nolikuma 5. pielikums).
4.8.3. Pretendents iesniedz dokumentu, kas apliecina sadarbību ar personu, uz kuras saimnieciskajām un finansiālajām iespējām tas konkrētā līguma izpildei balstās, norādot, ka Pretendents un attiecīgā persona būs solidāri atbildīgi par līguma izpildi.

	PRASĪBAS TEHNISKAJAM PIEDĀVĀJUMAM UN TO IZPILDI APLIECINOŠIE DOKUMENTI:

	4.9. Tehniskā piedāvājuma atbilstība:
Pretendents var nodrošināt kvalitatīvu pakalpojuma izpildi atbilstoši Tehniskajā specifikācijā (Nolikuma 6. pielikums) norādītajiem noteikumiem.
	4.9.1. Lai apliecinātu Nolikuma 6. pielikumā izvirzīto prasību izpildi, Pretendents iesniedz parakstītu Nolikuma 6. pielikumu un:
4.9.1.1. metodikas aprakstu visiem trim pētījumiem;
4.9.1.2. vismaz 1 (vienu) ierosinājumu Mežaparka pētījuma uzlabošanai*;
4.9.1.3. respondentu piesaistes un izlases kontroles aprakstu;
4.9.1.4. anketu precizēšanas un testēšanas pieejas aprakstu;
4.9.1.5. datu kvalitātes kontroles aprakstu;
4.9.1.6. datu aizsardzības un anonimizācijas aprakstu;
4.9.1.7. pētījuma laika grafiku pa nedēļām, ņemot vērā Nolikuma 6. pielikumā Pretendenta norādīto pakalpojuma izpildes termiņu.

*Ja Pretendents iesniedz vairāk kā 1 (vienu) Nolikuma 4.9.1.2. punktā norādīto ierosinājumu, par to tiek piešķirti punkti (vērtēšanas kritērijs B).

	PRASĪBAS FINANŠU PIEDĀVĀJUMAM UN TO IZPILDI APLIECINOŠIE DOKUMENTI:

	4.10. Pretendents iesniedz Finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, aizpildot atbilstošās Finanšu piedāvājuma formas ailes.
Pretendents nedrīkst veikt izmaiņas EIS e-konkursu apakšsistēmā šī Iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
	4.15.1. Lai apliecinātu 4.10. punkta prasības izpildi, Pretendents iesniedz finanšu piedāvājumu, kas sagatavots atbilstoši Nolikuma 7. pielikumā pievienotajai veidnei.
Piedāvātajā cenā Pretendents iekļauj:
a)	piedāvāto pakalpojuma vērtību;
b)	visus valsts un pašvaldību noteiktos nodokļus un nodevas, izņemot pievienotās vērtības nodokli;
c)	visas saistītās izmaksas, kas nepieciešamas, lai nodrošinātu pakalpojumu atbilstoši Nolikuma noteikumiem.
Piedāvājuma cena ir jāaprēķina un jānorāda ar precizitāti 2 (divas) zīmes aiz komata.

	EIROPAS VIENOTAIS IEPIRKUMA PROCEDŪRAS DOKUMENTS
 (TURPMĀK – VIENOTAIS DOKUMENTS) 

	4.16. Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām Pretendentu atlases prasībām.
4.17. Ja Pretendents izvēlējies iesniegt Vienoto dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR (desmit tūkstoši euro, 00 centi) no iepirkuma līguma vērtības.
4.18. Aizpildot Vienotā dokumenta veidlapu, obligāti jāaizpilda veidlapas IV daļas A – D iedaļas.
4.19. Piegādātāju apvienība iesniedz atsevišķu Vienoto dokumentu par katru tās dalībnieku.
4.20. Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.


5. PIEDĀVĀJUMU NOVĒRTĒŠANAS UN IZSLĒGŠANAS KĀRTĪBA
5.1. Pretendentu atlasi un piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes.
5.2. Komisija pēc Nolikumā noteiktajām piedāvājuma noformējuma prasībām (Nolikuma 3. punkts) pārbauda piedāvājuma noformējumu, tajā skaitā, vai Pretendenta piedāvājumā ir iekļauti visi Nolikumā noteiktie dokumenti. Būtiska piedāvājuma noformējuma neatbilstība Nolikuma prasībām ir pamats Pretendenta noraidīšanai un Pretendenta piedāvājuma neizskatīšanai.
5.3. Komisija ir tiesīga Pretendentu kvalifikācijas atbilstības pārbaudi (Nolikuma 4. punkts) veikt tikai tam Pretendentam, kuram būtu piešķiramas iepirkuma līguma slēgšanas tiesības.
5.4. Ja iesniegtajos dokumentos ietvertā informācijas par Pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
5.5. Pretendenta neatbilstība kādai no Nolikuma 4. punktā noteiktajām prasībām, vai Nolikumā pieprasītās informācijas nesniegšana ir pamats attiecīgā Pretendenta izslēgšanai no turpmākās dalības iepirkumā un Pretendenta piedāvājuma neizskatīšanai.
5.6. Tehnisko piedāvājumu pārbaudes laikā Komisija izvērtē Pretendenta tehniskā piedāvājuma atbilstību tehniskajām specifikācijām un Nolikuma prasībām.
5.7. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija.
5.8. Pretendenta tehniskais piedāvājums tiks noraidīts un netiks tālāk izvērtēts, ja Komisija konstatē, ka tehniskais piedāvājums neatbilst tehniskās specifikācijas vai citām Nolikuma prasībām, nav iesniegti tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Nolikuma un tehniskās specifikācijas prasībām.
5.9. Finanšu piedāvājuma vērtēšanas laikā Komisija pārbauda, vai iesniegtais piedāvājums atbilst Nolikumā izvirzītajām prasībām un vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Paziņojumu par aritmētiskajām kļūdām Pasūtītājs nosūtīs uz Pretendenta piedāvājumā saziņai ar Pasūtītāju norādīto e-pasta adresi, PIL 37. panta ceturtajā daļā noteiktajā kārtībā. Vērtējot finanšu piedāvājumu, Pasūtītājs ņem vērā labojumus.
5.10. Ja piedāvājumu vērtēšanas laikā Komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, Komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu, tajā skaitā, arī informāciju par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.
5.11. Ja Komisija konstatē, ka Pretendents iesniedzis nepamatoti lētu piedāvājumu, Komisija to izslēdz no turpmākās dalības iepirkumā PIL 53. pantā noteiktajā kārtībā.
5.12. Pēc finanšu piedāvājuma atbilstības pārbaudes, Komisija no Nolikuma prasībām atbilstošiem piedāvājumiem izvēlas saimnieciski izdevīgāko piedāvājumu.
5.13. Piedāvājuma izvēles kritērijs:
5.13.1. Par saimnieciski visizdevīgāko piedāvājumu tiks atzīts un līguma slēgšanas tiesības tiks piešķirtas piedāvājumam, kuram piešķirts augstākais punktu skaits, vērtējot zemāk norādītos kritērijus:
	Vērtēšanas kritēriji
	Apraksts
	Maksimālais punktu skaits

	A
	Pakalpojuma cena EUR bez PVN
	55

	Zemākās cenas piedāvājums saņem maksimālo punktu skaitu, pārējie tiek aprēķināti pēc formulas:

Visi vērtējumi nepieciešamības gadījumā tiek matemātiski noapaļoti ar precizitāti līdz diviem cipariem aiz komata.

	B
	Papildus ierosinājumi Mežaparka pētījuma uzlabošanai
	25

	Tiek vērtēti Pretendenta piedāvātie ierosinājumi Mežaparka pētījuma uzlabošanai. Par katru papildus ierosinājumu, kas iesniegts papildus Nolikuma 4.9.1.2. punktā noteiktajai prasībai un kas ir pamatots, īstenojams un atbilstošs Pasūtītāja vajadzībām, tiek piešķirts attiecīgs punktu skaits.
25 punkti tiks piešķirti, ja Pretendents, iesniedzot tehnisko piedāvājumu, ir norādījis 5 (piecus) ierosinājumus Mežaparka pētījuma uzlabošanai.
20 punkti tiks piešķirti, ja Pretendents, iesniedzot tehnisko piedāvājumu, ir norādījis 4 (četrus) ierosinājumus Mežaparka pētījuma uzlabošanai.
15 punkti tiks piešķirti, ja Pretendents, iesniedzot tehnisko piedāvājumu, ir norādījis 3 (trīs) ierosinājumus Mežaparka pētījuma uzlabošanai.
10 punkti tiks piešķirti, ja Pretendents, iesniedzot tehnisko piedāvājumu, ir norādījis 2 (divus) ierosinājumus Mežaparka pētījuma uzlabošanai.
0 punkti tiks piešķirti, ja Pretendents, iesniedzot tehnisko piedāvājumu, ir norādījis 1 (vienu) ierosinājumu Mežaparka pētījuma uzlabošanai.
Ja Pretendents, iesniedzot tehnisko piedāvājumu, neiesniedz nevienu ierosinājumu Mežaparka pētījuma uzlabošanai, piedāvājums tiek noraidīts.
Norādītais vērtējums nav kumulatīvs – tiek piemērots tikai viens no minētajiem vērtējumiem.

	C
	Speciālista papildus pieredze
	20

	Profesionālo spēju (pieredze) kritērijā maksimālais iegūstamo punktu skaits ir 20 (divdesmit) punkti atbilstoši turpmāk norādītajam:
Par katru pieredzi, kas iesniegta papildus Nolikuma 4.5.1.3. vai 4.5.2.3. punktā noteiktajam minimālajam pieredžu skaitam, tiek piešķirti 5 (pieci) punkti.
Pakalpojumu līgumi, ar kuriem speciālists nodrošina Nolikuma 4.5.1.3. un 4.5.2.3. punktā norādīto pamata pieredzes prasību izpildi, ar punktiem netiek vērtēti.


5.14. Ja Komisija, pirms pieņem lēmumu par Iepirkuma līguma slēgšanu, konstatē, ka vairāku Pretendentu piedāvājumi ir saimnieciski izdevīgākie, tad Komisija:
5.14.1. Līguma slēgšanas tiesības piešķir tam Pretendentam, kurš saņēmis augstāku punktu skaitu kritērijā B;
5.14.2. ja uzvarētāju nevar noteikt piemērojot 5.14.1. punkta nosacījumus, tad izvēlas tā Pretendenta piedāvājumu, kurš ieguvis augstāku punktu skaitu Cenas kritērijā A;
5.14.3. ja uzvarētājs nav nosakāms, piemērojot Nolikuma 5.14.1. punktā un 5.14.2. punktā noteikto kārtību, tad Pasūtītājs organizē izlozi starp vienādu punktu skaitu saņēmušajiem Pretendentiem.
5.15. Ja tikai viens Pretendents iesniegs piedāvājumu, Komisija rīkojas PIL 41. panta divpadsmitajā daļā noteiktajā kārtībā.
5.16. Pretendenta vai tā piedāvājuma neatbilstība kādai no Nolikumā noteiktajām prasībām, Nolikumā noteikto dokumentu neiesniegšana, vai tādu dokumentu iesniegšana, ka nepamato Pretendenta atbilstību visām Nolikumā noteiktajām prasībām, ir pamats Pretendenta piedāvājuma noraidīšanai un tā tālākai nevērtēšanai.
5.17. Ja Nolikuma prasībām atbilstošu piedāvājumu ir iesniedzis viens Pretendents, Komisijai ir tiesības atzīt Pretendentu par uzvarētāju iepirkumā, ja Pretendenta piedāvājums atbilst Nolikuma prasībām.
5.18. Pretendenta vai tā piedāvājuma būtiska neatbilstība kādai no Nolikumā noteiktajām prasībām, Nolikumā noteikto dokumentu neiesniegšana, vai tādu dokumentu iesniegšana, kas nepamato Pretendenta atbilstību visām Nolikumā noteiktajām prasībām, ir pamats Pretendenta piedāvājuma noraidīšanai un tā tālākai nevērtēšanai.
5.19. Pretendentu izslēgšanas noteikumu pārbaudes kārtība:
5.19.1. Pirms lēmuma pieņemšanas par līguma slēgšanas tiesību piešķiršanu, Komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par PIL 42. panta otrās daļas 1., 2., 3., 4.un 11. punktā norādīto Pretendentu izslēgšanas gadījumu esamību PIL 42. pantā noteiktajā kārtībā (ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā[footnoteRef:2]). [2: PIL Pārejas noteikumu 28. punkta 1) apakšpunkts.] 

5.19.2. Atbilstoši PIL 43. pantā noteiktajam, ja Komisija veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tā pieņem lēmumu neizslēgt attiecīgo Pretendentu no dalības iepirkuma procedūrā. Ja veiktie pasākumi ir nepietiekami, Komisija pieņem lēmumu izslēgt Pretendentu no tālākas dalības iepirkuma procedūrā.
5.19.3. PIL 42. panta otrās daļas 1., 2., 3., 4. un 11. punktā noteiktie izslēgšanas iemesli saskaņā ar PIL pārejas noteikumu 28. punkta 2) apakšpunktu tiek pārbaudīti tikai attiecībā uz Pretendentu, tai skaitā piegādātāju apvienības dalībnieku un personālsabiedrības biedru, ja Pretendents ir attiecīgi piegādātāju apvienība vai personālsabiedrība, vai attiecībā uz personu, uz kuras spējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajam, un Pretendenta norādīto apakšuzņēmēju. Konkrētie izslēgšanas nosacījumi netiek piemēroti un pārbaudīti attiecībā uz personām, kurām Pretendentā ir izšķiroša ietekme uz līdzdalības pamata normatīvo aktu par koncerniem izpratnē un uz Pretendenta patieso labuma guvēju.[footnoteRef:3] [3: PIL Pārejas noteikumu 28. punkta 2) apakšpunkts.] 

5.20. Sankciju likuma attiecināmība:
5.20.1. Pirms lēmuma pieņemšanas par līguma slēgšanas tiesību piešķiršanu, Komisija attiecībā uz katru Pretendentu, kuram būtu piešķiramas līguma slēgšanas tiesības, veic sankciju pārbaudi Starptautisko un Latvijas Republikas nacionālo sankciju likuma 11.1 panta pirmajā daļā un citu piemērojamo normatīvo aktu noteiktajā kārtībā.
5.20.2. Saskaņā ar PIL 2.1 pantu Pretendents, iesniedzot savu piedāvājumu, nodrošina, ka iepirkuma līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
6. KOMISIJA, TĀS TIESĪBAS UN PIENĀKUMI
6.1. Komisijas tiesības:
6.1.1. Komisijai jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. Komisija nepieprasa tādus dokumentus un informāciju, kas jau ir tās rīcībā vai pieejama publiskās datu bāzēs.
6.1.2. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
6.1.3. Piedāvājumu vērtēšanas gaitā Komisijai ir tiesības pieprasīt, lai tiek izskaidrota tehniskajā un finanšu piedāvājumā iekļautā informācija.
6.1.4. Piedāvājumu vērtēšanas gaitā Komisijai ir tiesības pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi.
6.1.5. Komisija labo aritmētiskās kļūdas finanšu piedāvājumos.
6.1.6. Komisija ir tiesīga pieņemt lēmumu izbeigt iepirkumu bez rezultāta, ja netika iesniegti piedāvājumi vai iesniegtie piedāvājumi neatbilst Nolikumā noteiktajām prasībām, kā arī citos gadījumos saskaņā ar PIL.
6.1.7. Komisija ir tiesīga pārtraukt Iepirkumu jebkurā brīdī, ja tam ir objektīvs pamatojums.
6.2. Komisijas pienākumi:
6.2.1. Komisija nodrošina iepirkuma procedūras norises dokumentēšanu.
6.2.2. Komisija nodrošina brīvu un tiešu elektronisku pieeju iepirkuma procedūras dokumentiem EIS e-konkursu apakšsistēmā, kā arī iespēju ieinteresētajiem Piegādātājiem iepazīties pie Pasūtītāja uz vietas ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi.
6.2.3. Komisija vērtē Pretendentus un to iesniegtos piedāvājumus saskaņā ar PIL, publisko iepirkumu norisi regulējošajiem Ministru kabineta noteikumiem, iepirkuma procedūras dokumentiem, kā arī citiem normatīvajiem aktiem.
6.2.4. Ja Komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja Komisija ir pieprasījusi izskaidrot vai papildināt piedāvājumā ietverto vai Pretendenta iesniegto informāciju, bet Pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.
7. PRETENDENTU TIESĪBAS UN PIENĀKUMI
7.1. Piedalīšanās iepirkumā ir Pretendenta brīvas gribas izpausme. Piedāvājuma iesniegšana apliecina Pretendenta piekrišanu šī Nolikuma noteikumiem un tajos ietvertajām prasībām.
7.2. Pretendentam ir tiesības:
7.2.1. Līdz piedāvājumu iesniegšanas termiņa beigām grozīt vai jebkurā iepirkuma stadijā atsaukt iesniegto piedāvājumu pilnībā vai daļēji, rakstiski par to paziņojot Komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums.
7.2.2. Pieprasīt papildu informāciju par Nolikumu, ievērojot Nolikuma noteikumus;
7.2.3. Piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem.
7.3. Pretendentam ir pienākumi:
7.3.1. Izstrādāt piedāvājumu atbilstoši Nolikuma noteikumiem un ievērot Pasūtītāja norādījumus attiecībā uz Nolikumam pievienoto veidņu aizpildīšanu. Gadījumā, ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu.
7.3.2. Nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt.
7.3.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt pieprasītos dokumentus.
7.3.4. Segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no iepirkuma rezultātiem.
7.3.5. Sekot līdzi EIS tīmekļvietnē https://www.eis.gov.lv/EKEIS/Supplier/Organizer/1358 e-konkursu apakšsistēmā publicētajai informācijai par iepirkumu.
7.3.6. Saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēgt iepirkuma līgumu.
8. IEPIRKUMA LĪGUMA NOSLĒGŠANAS KĀRTĪBA
8.1. Ja Pretendentam tiek piešķirtas iepirkuma līguma slēgšanas tiesības, pēc PIL noteiktā nogaidīšanas termiņa beigām, ar to tiek noslēgts iepirkuma līgums. Iepirkuma līguma galīgā redakcija tiek izstrādāta, pamatojoties uz tehniskā specifikācijā iekļautajiem noteikumiem, iepirkuma uzvarētāju piedāvājumu un Nolikumam pievienoto iepirkuma līguma projektu.
8.2. Pretendentam, kuram piešķirtas tiesības slēgt iepirkuma līgumu, jāparaksta iepirkuma līgums ne vēlāk kā 5 (piecu) dienu laikā, skaitot no dienas, kad Pasūtītājs nosūtījis Pretendentam uzaicinājumu noslēgt iepirkuma līgumu. Gadījumā, ja Pretendents, ne Pasūtītāja vainas dēļ, neparaksta iepirkuma līgumu minētajā termiņā, uzskatāms, ka Pretendents atteicies no iepirkuma līguma slēgšanas.
8.3. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
8.4. Noslēgtā līguma pamatteksts, kā arī visi to grozījumi un papildinājumi ir brīvās pieejamības informācija PIL noteiktajā apjomā.
8.5. Iesniedzot piedāvājumu, Pretendents apliecina, ka ir iepazinies ar Nolikumā iekļautajiem iepirkuma līguma noteikumiem, pieņem tā noteikumus un gadījumā, ja tiks piešķirtas tiesības slēgt Iepirkuma līgumu, apliecina gatavību uzņemties un pildīt visas paredzētās saistības.
9. PERSONAS DATU APSTRĀDE
9.1. [bookmark: _Toc27553214][bookmark: _Toc27553344]Pasūtītājs, apstrādājot iepirkuma procesā iegūtos fizisko personu datus, ievēro Eiropas Parlamenta un Padomes 2016. gada 27. aprīļa Regulā Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK noteiktās prasības.
9.2. Pasūtītājs kā datu pārzinis apstrādā personas datus ar nolūku veikt pakalpojumu iegādi un saņemšanu Pasūtītāja darbības nodrošināšanas vajadzībām.
9.3. Detalizēta informācija par personas datu apstrādi un aizsardzību ir pieejama Pasūtītāja tīmekļa vietnes www.rigasmezi.lv sadaļā: Personas datu apstrāde / Privātuma paziņojums ārējiem datu subjektiem (https://rigasmezi.lv/publiskojama-informacija/privatuma-pazinojums-arejiem-datu-subjektiem).
10. PIELIKUMI:
1. pielikums – Pieteikums;
2. pielikums - Pretendenta pieredzes apliecinājums (veidne);
[bookmark: _Hlk206750985]3. pielikums – Speciālistu saraksts;
4. pielikums – Speciālista apliecinājums;
5. pielikums – Apakšuzņēmēja apliecinājums;
6. pielikums – Tehniskā specifikācija ar pielikumiem;
7. pielikums – Finanšu piedāvājums;
8. pielikums – Līguma projekts.

